Hun har styrt et parti som har sittet flere år sammenhengende i regjering enn Høyre og som til tider har vært på oppløsningens rand, sier Rossavik. I boka «Fra Kings Bay til kongens bord» ruller den tidligere pressesekretæren i SV opp den 50 år lange historien til partiet han beskriver som Norges mest fargerike. – Dagens SV er mye likere utgangspunktet enn jeg hadde ventet på forhånd. Kravet om full barnehagedekning var allerede på plass i 1961, sier Rossavik.